
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 972 


30 Δεκεμβρίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναπροσαρμογή του τιμολογίου διέλευσης πλωτών μέ¬ 
σων από τη Διώρυγα της Κορίνθου. 

Καθορισμός αποζημίωσης Ομάδας Εργασίας για την 

Εκκλησιαστική Εκπαίδευση. 

Τροποποίηση της 2049318/5408/0022/5.8.94 κοι¬ 
νής υπουργικής απόφασης «περί καθορισμού της 
αποζημίωσης των επιτροπών οργάνωσης και διεξα¬ 
γωγής της διαδικασίας επιλογής εισακτέων στην 

ΠΑΤΕΣ-ΣΕΛΕΤΕ». 

Έγκριση αύξησης της αποζημίωσης των ιδιωτών που 
μετέχουν στο Διοικητικό Συμβούλιο και Διοικούσες 
Επιτροπές του Ξενοδοχειακού Επιμελητηρίου της 

Ελλάδος. 

Επίδομα αλλοδαπής υπαλλήλων του Εμπορικού και 

Βιομηχανικού Επιμελητηρίου Αθηνών. 

Τροποποίηση τηςαριθ. Δ.422/275/19.3.1993 απόφα¬ 
σης Υπουργού Οικονομικών. 

Τροποποίηση τηςαριθ. Δ.422/275/19.3.1993 απόφα¬ 
σης Υπουργού Οικονομικών. 

Καθορισμός ποσοστού απολύσεων προσωπικού κατά 

το Α' εξάμηνο έτους 1995. 

Τροποποίηση της 44046/22.9.92 κοινής υπουργικής 

απόφασης. 

Προσθήκη τμημάτων, αντίστιξης και φυγής, στη Μου¬ 
σική Σχολή «5/4». 

Χαρακτηρισμός ως ιστορικού διατηρητέου μνημείου 
του κελύφους του κτιρίου, ιδιοκτησίας Χαρ. & 
Αγλαΐας Φαραζή, επί της οδού Ερμού 125, στον 

Πύργο Ηλείας. 

Απόρριψη αίτησης παραχώρησης μεταλλείου της 

«Γραφίτης Ελλάς ΑΜΕΒΕ» στο Ν. Δράμας. 

Τροποποίηση της συστατικής πράξης του Αναπτυξια¬ 
κού Συνδέσμου της 18ης Γεωγραφ. Ενότητας του 

Νομού Θεσσαλονίκης. 

Κύρωση των αναμορφωθεισών διανομών του αγρ/τος 

«Στρούνι» Ιωαννίνων . 

Τροποποίηση απόφασης σύστασης Νομικού Προσώ¬ 
που με την επωνυμία «Σχολική Επιτροπή 11 η Δήμου 
Λάρισας». 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2084002/13272 (1) 

1 Αναπροσαρμογή του τιμολογίου διέλευσης πλωτών μέσων 

από τη Διώρυγα της Κορίνθου. 

2 ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 8 του Ν. 1067/80 «περί συ- 

2 στάσεως Ανωνύμου Εταιρείας προς εκμετάλλευση της Δι¬ 
ώρυγας της Κορίνθου». 

2. Την αριθ. 2079810/18369/7.12.90 απόφαση των 
Υπουργών Εθνικής Οικονομίας και Οικονομικών «περί 
αναπροσαρμογής του Τιμολογίου δικαιωμάτων διέλευσης 

4 πλωτών από την Διώρυγα της Κορίνθου». 

3. Τα έγγραφα αριθ. 842/8.8.94 και 911/8.9.94 της 

5 ΑΕΔΙΚ στα οποία αναφέρει ότι το Δ.Σ. με την αριθ. 11 / 
14.7.94 συνεδρίασή του απεφάσισε να προτείνει την ανα- 

6 προσαρμογή του ισχύοντος μέχρι σήμερα τιμολογίου δι¬ 
καιωμάτων διέλευσης πλωτών μέσων από την Διώρυγα της 

7 Κορίνθου. 

4. Την αριθ. 2052/13.12.1994 απόφαση της Επιτροπής 
Τιμών και Εισοδημάτων με την οποία εγκρίνεται η αναπρο- 

8 σαρμογή του ισχύοντος τιμολογίου δικαιωμάτων διέλευ¬ 
σης πλωτών μέσων από την Διώρυγα της Κορίνθου. 

9 5. Την αριθ. 102643/268/006Α/2.3.94 απόφαση του 
Πρωθυπουργού και Υπουργού Οικονομικών «Ανάθεση αρ- 

10 μοδιοτήτων του Υπουργού Οικονομικών στους Υφυπουρ¬ 
γούς Οικονομικών». 

6. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού Προϋπο- 

11 λογισμού, αποφασίζουμε: 

Α. Αυξάνουμε το ισχύον τιμολόγιο δικαιωμάτων διέλευ- 
σης πλωτών μέσων από την Διώρυγα της Κορίνθου κατά 

12 ποσοστό 10% σε όλες τις κατηγορίες και χρεώσεις (διό¬ 
δια, ρυμουλκά - πλοηγικά - πάγια τέλη του ισχύοντος 
Τ.Α.Δ.). 

13 β. α) Απαλλάσσονται της προσαύξησης του 30% (πα- 
ραγρ. 2 ειδικών παρατηρήσεων Τ.Δ.Δ.) τα πλοία που μετα- 

14 . φέρουν φορτία, που αναφέρονται στις κλάσεις 5η έως και 

9η του Διεθνή Ναυτιλιακού Κώδικα Επικίνδυνων Φορτίων 
(ΙΜΌΘ) του Οργανισμού ΙΜΟΟ. 

15 β) Απαλλάσσονται της προσαύξησης του 20% ((πα- 

ραγρ. 4 των ειδικών παρατηρήσεων Τ.Δ.Δ.) τα πλοία που 
μεταφέρουν μέχρι 10 εμπορευματοκιβώτια, επάνω και 
κάτω από το κατάστρωμα. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 30 Δεκεμβρίου 1994 
α υπουργοί 

ΕΘΝ. ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

Γ. ΠΑΠΑΝΤΩΝΙΟΥ ΔΗΜ. ΓΕΩΡΓΑΚΟΠΟΥΛΟΣ 

-♦- 

Αριθ. 2076627/7899/0022 (2) 

Καθορισμός αποζημίωσης Ομάδας Εργασίας για την Εκ¬ 
κλησιαστική Εκπαίδευση. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 16 του Ν. 186/1975 (ΦΕΚ 214/Α/ 
4.10.1975). 

2. Το άρθρο 69 του Ν. 1566/1985 (ΦΕΚ 167/Α/ 
30.9.1985). 

3. Το άρθρο 21 του Ν. 1966/1991 (ΦΕΚ 147/Α/ 
26.9.1991). 

4. Το άρθρο 8 του Ν. 2129/1993 (ΦΕΚ 57/Α/ 
14.4.1993), και 

5. Την Α2/117/10.2.1994 απόφαση του Υπουργού 
Εθνικής Παιδείας και θρησκευμάτων, με την οποία συ¬ 
γκροτήθηκε Ομάδα Εργασίας για τη μελέτη των προβλη¬ 
μάτων της Εκκλησιαστικής Εκπαίδευσης, τη σύνταξη προ¬ 
τάσεων για τη ρύθμιση των εκκρεμών θεμάτων που αφο¬ 
ρούν στη δομή και λειτουργία των Σχολείων της Ε.Ε., την 
κατάρτιση Αναλυτικών Προγραμμάτων για τα Σχολεία αυτά 
και τη μελέτη της δωρεάν χορήγησης των συγγραμμάτων 
στους σπουδαστές των Ανωτέρων Εκκλησιαστικών Σχο¬ 
λών, αποφασίζουμε: 

Καθορίζουμε εφάπαξ αποζημίωση για τον Πρόεδρο, τα 
Μέλη, τον Γραμματέα και τον αναπληρωτή Γραμματέα της 
Ομάδας Εργασίας που αναφέρεται στην παράγραφο 5 του 
σκεπτικού της απόφασης αυτής σε εκατό χιλιάδες 
(100.000) δραχμές για τον καθένα. 

Η δαπάνη που προκαλείται από την απόφαση αυτή σε 
βάρος του Κρατικού Προϋπολογισμού έτους 1994 (ειδι¬ 
κός φορέας 19-630 Κ.Α.Ε. 0515) ανέρχεται στο ποσό του 
ενός εκατομμυρίου οκτακόσιων χιλιάδων (1.800.000) 
δρχ. 

Για την ανωτέρω δαπάνη έχει εγγράφει πίστωση στον 
Κρατικό Προϋπολογισμό 1994 ύψους δέκα εκατομμυρίων 
πεντακοσΐων χιλιάδων (10 500.000) δρχ. στον Ειδικό Φο¬ 
ρέα 19-630 Κ.Α.Ε. 0515. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

01 ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 


Αριθ. 2076801/7927/0022 (3) 

Τροποποίηση της 2049318/5408/0022/5.8.94 κοινής 
υπουργικής απόφασης «περί καθορισμού της αποζημί¬ 
ωσης των επιτροπών οργάνωσης και διεξαγωγής της 
διαδικασίας επιλογής εισακτέων στην ΠΑΤΕΣ-ΣΕ- 
ΛΕΤΕ». 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 5 του Ν. 1351/1983 (ΦΕΚ 56/Α) «Εισα¬ 
γωγή σπουδαστών στην Τριτοβάθμια Εκπαίδευση και άλ¬ 
λες διατάξεις». 

2. Το άρθρο 5 του Ν.Δ. 581/70 «περί διοικήσεως της 
ΣΕΛΕΤΕ». 

3. Το άρθρο 5 του Ν.Δ. 789/70 (ΦΕΚ 293-Α) «περί ορ- 
γανώσεως της ΣΕΛΕΤΕ». 

4. Τις διατάξεις της παρ. 1 του άρθρου 61 του Ν. 
1566/85 «Δομή και λειτουργία της Α/θμιας και Β/θμιας 
Εκπ/σης». 

5. Την 118913/4890/78 απόφαση του Υπουργείου 
Οικονομικών που κυρώθηκε με το Ν. 979/79. 

6. Το άρθρο 3 της Ε3/1788/84 (ΦΕΚ 135-Β) απόφα¬ 
σης του Υπουργού Εθνικής Παιδείας και θρησκευμάτων 
«Κανονισμός σπουδών της ΠΑΤΕΣ/ΣΕΛΕΤΕ». 

7. Την παρ. Γ της Ε3/1672/1.8.84 απόφασης του 
Υπουργού Εθνικής Παιδείας και θρησκευμάτων «Κριτήρια 
επιλογής εισακτέων ιδιωτών ως σπουδαστών στην ΠΑ¬ 
ΤΕΣ/ΣΕΛΕΤΕ κλπ.». 

8. Τα άρθρα 38 και 40 της ΣΤ.5/13/1982 (ΦΕΚ 429-Β) 
απόφασης των Υπουργών Προεδρίας της Κυβέρνησης και 
Εθνικής Παιδείας και θρησκευμάτων «αναμόρφωση συλ¬ 
λογικών οργάνων γνωμοδοτικής και αποφασιστικής αρμο¬ 
διότητας των Ν.Π.Δ.Δ. του ΥΠΕΠΘ». 

9. Το άρθρο 40 του Ν. 849/78 (ΦΕΚ 232/Α/78). 

10. Το άρθρο 8 του Ν. 2129/93 (ΦΕΚ 57/Α). 

11. Την 8/31.3.94 (θέμα 8ο) Πράξη του Δ.Σ. της ΣΕ¬ 
ΛΕΤΕ, που αφορά τον καθορισμό της αποζημιώσεως των 
επιτροπών οργάνωσης και διεξαγωγής της διαδικασίας 
επιλογής εισακτέων στην ΠΑΤΕΣ/ΣΕΛΕΤΕ. 

12. Την 2049318/5408/0022/5.8.94 κοινή απόφαση 
των Υπουργών Εθνικής Παιδείας και θρησκευμάτων και 
Οικονομικών με την οποία καθορίστηκαν οι αποζημιώσεις 
επιτροπών ορνάνωσης και διεξαγωγής της διαδικασίας 
επιλογής των εισακτέων στην ΠΑΤΕΣ/ΣΕΛΕΤΕ. 

13. Το γεγονός ότι: 

α) Ο προσδιορισμός, στην ανω τ άρω με αριθμό 12 κοινή 
απόφαση Υπουργών Εθν. Παιδείας και θρησκευμάτων και 
Οικονομικών, της «Επιτροπής Διεξαγωγής Αξιολόγησης» 
ως «πενταμελούς» είναι εσφαλμένος διότι: «Στην Γ2/ 
3780/25,7.94 απόφαση του Υπουργού Εθν Παιδείας 
(ΦΕΚ 594/Β/3.8.94) στην παρ. ίίί Α ορίζεται ότι «ο αριθ¬ 
μός των μελών της Επιτροπής αυτής είναι ανάλογος των 
υποψηφίων και όχι μεγαλύτερος των εννέα (9)». 

β) Δεν έχει συμπεριληφθεί στην απόφαση αυτή η απο¬ 
ζημίωση «τριμελούς Επιτροπής Εξέτασης Ιατρικής και 
Προσωπικότητας» η οποία ελέγχει τις ακραίες περιπτώ¬ 
σεις φυσικής ανεπάρκειας για το έργο του εκπαιδευτικού 
(παρ. IV της Γ2/3780/25.7.94 υπουργικής απόφασης με 
την οποία καθορίζονται τα κριτήρια και τη διαδικασία επι¬ 
λογής εισακτέων στην ΠΑΤΕΣ). 

Η επιτροπή αυτή δεν περιλήφθηκε στην 2049318/ 
5408/0022/5.8.94 απόφασή μας γιατί συγκροτήθηκε με- 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9107 


ταγενέστερα με τη Γ2/3780/25.7.94 απόφαση ίου 
Υπουργού Παιδείας. 

14. Από την απόφαση αυτή προκαλεΐται ετήσια επι¬ 
πλέον δαπάνη 420.000 δρχ. που θα βαρύνει τον ΚΑΕ 
0268 του προϋπολογισμού της ΣΕΛΕΤΕ, αποφασί¬ 
ζουμε: 

Τροποποιούμε την 2049318/5408/0022/5.8.94 από¬ 
φασή μας ως εξής: 

1. Συμπληρώνουμε την ανωτέρω απόφασή μας με την 
πρόβλεψη αποζημίωσης της «Επιτροπής Ιατρικής Εξέτα¬ 
σης - Προσωπικότητας» ως εξής: 

«Επιτροπή Ιατρικής Εξέτασης - Προσωπικότητας (τρι¬ 
μελής), για τον έλεγχο των ακραίων περιπτώσεων φυσικής 
ανεπάρκειας για το έργο του εκπαιδευτικού (διαταραχές 
λόγου, ψυχοπάθειας κλπ.) -μία (1) επιτροπή στην Αθήνα 
και μία (1) στη Θεσσαλονίκη- για τους υποψηφίους των 
αντιστοίχων Σχολών: 

Πρόεδρος: 50.000 δρχ. 

Κάθε μέλος: 40.000 δρχ. 

2. Διορθώνουμε την ανωτέρω απόφασή μας κατά το μέ¬ 
ρος που αφορά τον ορισμό ως «πενταμελούς» της Επιτρο¬ 
πής Διεξαγωγής της Αξιολόγησης» με τη διαγραφή του 
όρου «πενταμελής». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ 

ΟΙΚΟΝΟΜΙΚΟΝ ΚΑΙ ΘΡΗΣΚΕΥΜΑΤΩΝ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓ. ΠΑΠΑΝΔΡΕΟΥ 

- ♦ - 

Αριθ. 2077784/7990/0022 (4) 

Έγκριση αύξησης της αποζημίωσης των ιδιωτών που με¬ 
τέχουν στο Διοικητικό Συμβούλιο και Διοικούσες Επι¬ 
τροπές του Ξενοδοχειακού Επιμελητηρίου της Ελλά¬ 
δος. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΤΟΥΡΙΣΜΟΥ 

Έχοντας υπόψη: 

1. Τις διατάξεις του Ν. 1835/10.3.1989 (ΦΕΚ 76/Α) 
«Σύσταση Υπουργείου Τουρισμού και ρύθμιση θεμάτων 
δημόσιας διοίκησης». 

2. Τις διατάξεις του Π.Δ. 459/12.11.94 (ΦΕΚ 193/Α) 
«Ανασύσταση του Υπουργείου Τουρισμού και καθορισμός 
των αρμοδιοτήτων του». 

3. Τις διατάξεις του άρθρου 15 του Γενικού Κανονισμού 
Λειτουργίας του Ξενοδοχειακού Επιμελητηρίου της Ελλά¬ 
δος και των τμημάτων αυτού. 

4. Απόσπασμα πρακτικών της 292/8.11.92 συνεδρία¬ 
σης του Δ.Σ. του ΞΕΕ. 

5. Το Α.Π. 9735/18.11.94 έγγραφο ΞΕΕ. 

6. Την ανάγκη αύξησης της αποζημίωσης του Προέδρου 
και των μελών του Διοικητικού Συμβουλίου και των Διοι- 
κουσών Επιτροπών του ΞΕΕ. 

7. Την Α.Π. 2077543/8200/0022/10.12.1990 (ΦΕΚ 
809/Β) κοινή υπουργική απόφαση. 

8. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» το οποίο προστέθηκε 
με το άρθρο 27 του Ν. 2081/92. 

9. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΞΕΕ για το 


έτος 1995 δύο εκατομμυρίων τριακοσίων πενήντα χιλιά¬ 
δων δρχ. περίπου (2.350.000) η οποία θα αντιμετωπισθεί 
από την πίστωση του κωδικού 0264, αποφασίζουμε: 

1. Καθορίζουμε την αποζημίωση του Προέδρου και των 
μελών που μετέχουν στο Διοικητικό Συμβούλιο και στις 
Διοικούσες Επιτροπές του Ξενοδοχειακού Επιμελητηρίου 
Ελλάδος σε 4.500 δρχ. για κάθε συνεδρίαση και μέχρι δύο 
συνεδριάσεις μηνιαίως. 

2. Καταργούμε την αριθ. 2077543/8200/0022/ 
10.12.1990 κοινή υπουργική απόφαση Υπ. Οικονομικών 
και Τουρισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΤΟΥΡΙΣΜΟΥ 

Α. ΠΑΠΑΔΟΠΟΥΛΟΣ Δ. ΛΙΒΑΝΟΣ 

-♦- 

Αριθ. 2076645/7912/0022 (5) 

Επίδομα αλλοδαπής υπαλλήλων του Εμπορικού και Βιομη¬ 
χανικού Επιμελητηρίου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του άρθρου 12 του Ν. 1256/82 «Για την 
πολυθεσία, την πολυαπασχόληση και την καθιέρωση ανω- 
τάτου ορίου απολαυών στο δημόσιο τομέα κ.λ.π. και άλλες 
διατάξεις». 

2. Την παρ. 8 του άρθρου 3 του Ν. 1288/82 «για τη ρύθ¬ 
μιση των θεμάτων αρμοδιότητας του Υπ. Προεδρίας της 
Κυβέρνησης κ.λ.π.» όπως τροποποιήθηκε με το άρθρο 25 
του Ν. 1884/90. 

3. Την Κ.Υ.Α. 44581 /8860/27.6.78 «Σχετικά με τον κα¬ 
θορισμό αποδοχών Ειδικών Επιστημόνων Γραμματέως - 
Δακτυλογράφου» που δημοσιεύτηκε στο ΦΕΚ 613/Β/ 
78. 

4. Τις διατάξεις του Π.Δ. 492/84 (ΦΕΚ 175/Α) «Περιο¬ 
ρισμός συναρμοδιοτήτων κατά την έκδοση διοικητικών 
πράξεων σε αντικείμενα αρμοδιότητος Υπουργείου Προε¬ 
δρίας και λοιπών Υπουργείων». 

5. Το αριθ. 077043/14.121.94 έγγραφο του ΕΒΕ Αθη¬ 
νών. 

6. Την αριθ. ΣΤ/Μ/φ.083.6/ΑΣ.853/19.3.93 (ΦΕΚ 
252/Β/93) κοινή απόφαση Υπουργών Προεδρίας της Κυ¬ 
βέρνησης, Οικονομικών και Εξωτερικών. 

7. Την 2001800/165/0022/5.1.93 (ΦΕΚ 153/Β/93) 
κοινή απόφαση Υπουργών Προεδρίας της Κυβέρνησης, 
Οικονομικών και Εξωτερικών. 

8. Την με αριθ. Β3-356/21.7.94 (ΦΕΚ 567/Β/94) από¬ 
φαση του Πρωθυπουργού και Υπ. Εμπορίου «Ανάθεση αρ¬ 
μοδιοτήτων στον Υφυπουργό Εμπορίου». 

9. Τις διατάξεις του άρθρου 27 του Ν. 2081/92 με το 
οποίο προστέθηκε άρθρο 29Α στο Ν. 1552/82 και τις 
οδηγίες της με αριθ. 550/7.10.92 εγκυκλίου της Γραμμα- 
τείας του Υπουργικού Συμβουλίου με θέμα «έλεγχοι των 
δαπανών που προκαλούν οι κανονιστικές διοικητικές πρά¬ 
ξεις». 

10. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
του ΕΒΕ Αθηνών ύψους 36.000.000 δρχ. περίπου (ανά- 

λογά με την τιμή του δολαρίου) για το τρέχον οικονομικό 
έτος. 

Για την ανωτέρω δαπάνη έχει εγγράφει πίστωση στον 
προϋπολογισμό του ΕΒΕΑ ύψους 36.000.000 δρχ. στον 
ΚΑ 243 «Επίδομα Υπηρεσίας στην αλλοδαπή», αποφασί¬ 
ζουμε: 

1. Εγκρίνουμε την συνέχιση καταβολής του επιδόματος 
υπηρεσίας αλλοδαπής στους υπαλλήλους του Εμπορικού 
και Βιομηχανικού Επιμελητηρίου Αθηνών, που υπηρετούν 
στις Βρυξέλλες, για το χρονικό διάστημα από 1.1.95 έως 
και 31.12.95 στο ύψος που προβλέπεται από την κοινή 
υπουργική απόφαση 44581/8860/27.6.78 «Περί καθορι¬ 
σμού αποδοχών ειδικών επιστημόνων και Γραμματέως - 
Δακτυλογράφων». 

2. Επίσης εγκρίνουμε την καταβολή στους ανωτέρω 
υπαλλήλους: α) Επιδόματος κατοικίας 20% επί του επιδό¬ 
ματος Πρέσβεως (Κ.Υ.Α. ΣΤ /Μ/φ.0836/ ΑΣ.853/ 

19.3.93) και β) Επιδόματος τέκνων επί του επιδόματος 
Πρέσβεως για κάθε ένα τέκνο και μέχρι της ηλικίας των 24 
ετών εφόσον σπουδάζουν (Κ.Υ.Α. 2001800/ 165/ 0022/ 

5.1.93) , σύμφωνα με τους όρους και προϋποθέσεις των 
παραπάνω αποφάσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΦΥΠ. ΕΜΠΟΡΙΟΥ 

ΑΛΕΞ. ΠΑΠΑΔΟΠΟΥΛΟΣ ΜΙΧ. ΧΡΥΣΟΧΟΪΔΗΣ 

-♦- 

Αριθ. Φ.594/339/Σ.Κ.Φ. (6) 

Τροποποίηση της αριθ. Δ.422/275/19.3.1993 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 10 και 11 του Ν. 2127/ 
1993 (ΦΕΚ 48/Α') «Εναρμόνιση προς το Κοινοτικό Δίκαιο 
του φορολογικού καθεστώτος των πετρελαιοειδών προϊό¬ 
ντων, αλκοόλης και αλκοολούχων ποτών και βιομηχανο- 
ποιημένων καπνών και άλλες διατάξεις». 

2. Τις κατ’ εφαρμογή των παραπάνω διατάξεων εκδο- 
θείσες υπ' αριθμό Δ.422/275/19.3.1993 και Δ.423/276/ 
19.3.93 Α.Υ.Ο., σχετικά με τους όρους και τις προϋποθέ¬ 
σεις χορήγησης άδειας εγκεκριμένου αποθηκευτή και σύ¬ 
στασης και λειτουργίας φορολογικών αποθηκών. 

3. Την αριθ. 1 026431/268/0006Α/2.3.94 (ΦΕΚ 154/ 
Β') κοινή απόφαση του Πρωθυπουργού και του Υπουργού 
Οικονομικών για την ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών. 

4. Την ανάγκη καθιέρωσης των εξαγωγών των Ελληνι¬ 
κών προϊόντων, τη διασφάλιση της ανταγωνιστικότητάς 
τους και εν γένει την μη παρεμπόδιση του εμπορίου. 

5. Ότι από τις διατάξεις της παρούσας δεν προκαλείται 
δαπάνη σε βάρος του προϋπολογισμού, αποφασίζουμε: 

Η περίπτωση ε) του άρθρου 2 της Δ.422/275/19.3.93 
απόφασης Υπουργού Οικονομικών, αντικαθίσταται ως 
ακολούθως: 

«Να ασκούσε σε Κράτος - Μέλος της Ευρωπαϊκής Ένω¬ 
σης για ένα τουλάχιστον χρόνο, οποιαδήποτε εμπορική 
δραστηριότητα. 

Στην περίπτωση που δεν συντρέχει η προϋπόθεση 


αυτή, δύναται να δοθεί η άδεια μόνο για παραγωγή και 
αποστολές σε άλλα Κράτη - Μέλη της Ε.Ε.». 

Η ισχύς της απόφασης αυτής αρχίζει από την 1 η Δεκεμ¬ 
βρίου 1994. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 1 Δεκεμβρίου 1994 

Ο ΥΦΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΣ 

- +- 

Αριθ. Φ.479/257 (7) 

Τροποποίηση της αριθ. Δ.422/275/19.3.1993 απόφασης 
Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 10 και 11 του Ν. 2127/ 

1993 (ΦΕΚ 48/Α') «Εναρμόνιση προς το Κοινοτικό Δίκαιο 
του φορολογικού καθεστώτος των πετρελαιοειδών προϊό¬ 
ντων, αλκοόλης και αλκοολούχων ποτών και βιομηχανο- 
ποιημένων καπνών και άλλες διατάξεις». 

2. Τις κατ’ εφαρμογή των παραπάνω διατάξεων εκδο- 
θείσες υπ’ αριθμό Δ.422/275/19.3.1993 και Δ.423/276/ 

19.3.1993 Α.Υ.Ο., σχετικά με τους όρους και τις προϋπο¬ 
θέσεις χορήγησης άδειας εγκεκριμένου αποθηκευτή και 
σύστασης και λειτουργίας φορολογικών αποθηκών. 

3. Την αριθ. 1026431 /268/0006Α/2.3.94 (ΦΕΚ 154/ 
Β') κοινή απόφαση του Πρωθυπουργού και του Υπουργού 
Οικονομικών για την ανάθεση αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών. 

4. Την ανάγκη καθιέρωσης ειδικότερων όρων για τη χο¬ 
ρήγηση άδειας εγκεκριμένου αποθηκευτή σε φορείς πα¬ 
ρέμβασης, που ενεργούν για λογαριασμό του Υπουργείου 
Γ εωργίας. 

5. Ότι από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

Μετά το άρθρο 4 της αριθ. Δ.422/275/19.3.1993 
Α.Υ.Ο., προστίθεται άρθρο 4α ως ακολούθως: 

«Άρθρο 4α 

Για τη χορήγηση άδειας εγκεκριμένου αποθηκευτή σε 
φορείς που παραλαμβάνουν αιθυλική αλκοόλη, προερχό¬ 
μενη από υποχρεωτική απόσταξη οίνων, για λογαριασμό 
του Ελληνικού Οργανισμού Παρέμβασης σε εκτέλεση 
σχετικής Σύμβασης, δεν απαιτείται η συνδρομή των προϋ¬ 
ποθέσεων των άρθρων 2, 3 και 4 της παρούσας. 

Στις περιπτώσεις αυτές κατατίθεται στην αρμόδια Τε- 
λωνειακή Αρχή, επιστολή από τον πιο πάνω Ελληνικό Ορ¬ 
γανισμό Παρέμβασης, στην οποία θα αναφέρονται οι λόγοι 
που επιβάλλουν τη χορήγηση της άδειας εγκεκριμένου 
αποθηκευτή, τα προϊόντα που θα παραλαμβάνονται με 
αναστολή του Ειδικού Φορέα Κατανάλωσης και τη φορο¬ 
λογική απόθηκη εντός της οποίας θα αποθηκεύονται 
αυτά. 

Το Υπουργείο Γ εωργίας, στο οποίο υπάγεται ο εν λόγω 
Οργανισμός, θα καταθέτει δήλωση για την κάλυψη των 
αναλογούντων φόρων κατά το χρονικό διάστημα της ανα¬ 
στολής είσπραξης αυτών». 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 19 Δεκεμβρίου 1994 

Ο ΥΦΥΠΟΥΡΓΟΣ 

ΔΗΜ. ΓΈΩΡΓΑΚΟΠΟΥΛΟΣ 
-♦-·. 

Αριθ. 33284 (8) 

Καθορισμός ποσοστού απολύσεων προσωπικού κατά το 
Α' εξάμηνο έτους 1995. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 
1387/83 « Ελεγχος ομαδικών απολύσεων και άλλες δια¬ 
τάξεις». 

2. Τη γνώμη του Ανωτάτου Συμβουλίου Εργασίας, που 
διατυπώθηκε κατά τη συνεδρίαση της 21.12.94. 

3. Τις κρατούσες σήμερα συνθήκες στην Ελληνική 
αγορά εργασίας. 

4. Την υπ’ αριθ. 80170/26.7.94 (ΦΕΚ 585/Β) κοινή 
απόφαση του Πρωθυπουργού και του Υπουργού Εργασίας 
«Ανάθεση αρμοδιοτήτων στον Υφυπουργό Εργασίας», 
αποφασίζουμε: 

Καθορίζουμε για το Α' εξάμηνο έτους 1995, σε δύο τοις 
εκατό (2%) και μέχρι τριάντα (30) άτομα κατ’ ανώτατο 
όριο, το ποσοστό των απολύσεων προσωπικού κάθε μήνα, 
για τις επιχειρήσεις ή εκμεταλλεύσεις που απασχολούν 
στην αρχή του μήνα προσωπικό πάνω από πενήντα (50) 
άτομα. Απολύσεις πέραν του ορίου αυτού, θεωρούνται 
ομαδικές. 

Από τις διατάξεις της παρούσας απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 27 Δεκεμβρίου 1994 

Ο ΥΦΥΠΟΥΡΓΟΣ 

ΓΕΩΡΓ. ΑΔΑΜΟΠΟΥΛΟΣ 
-♦- 

Αριθ. ΥΠΠΟ/ΔΙΟΙΚ/Β/61900 (9) 

Τροποποίηση της 44046/22.9.92 κοινής υπουργικής 
απόφασης. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 6 του άρθρου 30 του Ν. 
2190/94 «Σύσταση ανεξάρτητης αρχής για την επιλογή 
προσωπικού και ρύθμιση θέματων Διοίκησης» (ΦΕΚ 28/Α/ 
3.3.94). 

2. Την αριθ. 44046/92 κοινή υπουργική απόφαση «Πε¬ 
ριορισμός συλλογικών οργάνων του Υπουργείου Πολιτι¬ 
σμού των Γενικών Γραμματειών και των εποπτευομένων 
από αυτό Δημοσίων Υπηρεσιών (ΦΕΚ 577/Β/23.9.92), 
διόρθωση σφάλματος (ΦΕΚ 656/Β/9.11.92). 

3. Το αριθ. 14/20.12.94 ΦΕΑ του Τμήματος Κινηματο¬ 
γράφου. 

4. Το άρθρο 27 του Ν. 2081 /92 και το γεγονός ότι από 
την απόφαση αυτή δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Τροποποιούμε την αριθ. 44046/22.9.92 κοινή υπουρ¬ 
γική απόφαση (ΦΕΚ 577/Β/23.9.92)-δ*όρθωση σφάλματος 


(ΦΕΚ 656/Β/9.11.92), σχετικά με τον περιορισμό συλλο¬ 
γικών οργάνων του Υπουργείου Πολιτισμού, των Γενικών 
Γραμματειών και των εποπτευομένων από αυτό Δημοσίων 
Υπηρεσιών, στο σημείο που αφορά στο Γνωμοδοτικό Συμ¬ 
βούλιο Κινηματογραφίας και ορίζουμε τη συγκρότηση αυ¬ 
τού ως ακολούθως: 

α. 0 Ειδικός Σύμβουλος Κινηματογραφίας ή ο Γεν. Δ/ 
ντής Πολιτιστικής Ανάπτυξης του ΥΠΠΟ. 
β. Δύο (2) σκηνοθέτες 
γ. Ένας (1) εκπρόσωπος της ΕΤΕΚΤ 
δ. Ένας (1) κριτικός κινηματογράφου 
ε. Δύο (2) παραγωγοί κινηματογραφικών ταινιών 
στ. Ένας (1) ηθοποιός 
ζ. Ένας (1) σεναριογράφος 

η. Ένας (1) εκπρόσωπος της Πανελλήνιας Ομοσπον¬ 
δίας Αιθουσαρχών Κινηματογραφιστών Ελλάδος 
θ. Ένα (1) πρόσωπο ασχολούμενο με τα γραφεία διανο¬ 
μής ταινιών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1994 

Ο ΥΠΟΥΡΓΟΣ 

ΘΑΝΟΙ ΜΙΚΡΟΥΤΣΙΚΟΣ 
-+- 

Αριθ. ΥΠΠΟ/ΚΑΤΕΧΝ/Δ/57736 (10) 

Προσθήκη τμημάτων, αντίστιξης και φυγής, στη Μουσική 
Σχολή «5/4». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το ΠΔ 941 /77 «Περί Οργανισμού του Υπουργείου 

Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 

ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 ΒΔ «Περί ιδρύσεως 
του εσωτερικού κανονισμού του Ωδείου θεσ/νίκης». 

5. Την αριθμ. ΥΠΠΟ/ΓΝΟΣ/49095/30.10.91 απόφαση 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού στους Γεν. Γραμμα¬ 
τείς, Γεν. Δ/ντές και Προϊσταμένους των Δ/νσεων Τμημά- 
των και Γραφείων της Κ.Υ. του ΥΠΠΟ (ΦΕΚ 987/τΒ/ 
28.11.1991). 

6. Την αριθμ. ΥΠΠΟ/ΚΑΤΕΧΝ/Δ/2276/14.2.94 από¬ 
φασή μας, «χορήγηση άδειας ίδρυσης και λειτουργίας 
Μουσικής Σχολής, στην Κατίνα Μαμίδη» (ΦΕΚ 123/Β/ 
23.2.94). 

7. Το από 10.2.94 πρακτικό αυτοψίας, της Επιτροπής 
Ελέγχου Κτιρίων, Σχολών Χορού και Μουσικής, της Α' 
Εφορείας Βυζαντινών Αρχ/των. 

8. Την από 2.12.94 αίτηση, με τα συνημμένα δικαιολο- 
γητικά, αποφασίζουμε: 

Συμπληρώνουμε την αριθμ. ΥΠΠΟ/ΚΑΤΕΧΝ/Δ/2276/ 
14.2.94 απόφασή μας, «χορήγηση άδειας ίδρυσης και λει¬ 
τουργίας Μουσικής Σχολής, στην Κατίνα Μαμίδη» (ΦΕΚ 
123/Β/23.2.94), και εγκρίνουμε τη λειτουργία τμημάτων, 
αντίστιξης και φυγής, στη Μουσική Σχολή «5/4», από το Β' 
εξάμηνο του σχολικού έτους 1994-95. 

Από τις διατάξεις αυτής της απόφασης, δεν προκαλείται 

δαπάνη, σε βάρος του Κρατικού Προϋπολογισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Αθήνα, 16 Δεκεμβρίου 1994 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΔΙΛΑΠ/Γ/3606/61871 (11) 

Χαρακτηρισμός ως ιστορικού διατηρητέου μνημείου του 
κελύφους του κτιρίου, ιδιοκτησίας Χαρ. & Αγλαΐας Φα- 
ραζή, επί της οδού Ερμού 125, στον Πύργο Ηλείας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις α) του Ν. 1558/85 «περί Κυβερνήσεως 
και Κυβερνητικών Οργάνων» που δημοσιεύθηκε στο ΦΕΚ 
137/τα/26.7.85. 

β) του άρθρου 52 του Ν. 5351/1932 «Περί Αρχαιοτή¬ 
των». 

γ) του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) του Ν. 2039 «περί Κύρωσης της Σύμβασης για την 
προστασία της Αρχιτεκτονικής Κληρονομιάς της Ευρώπης 
(ΦΕΚ 61/Α/13.4.92). 

ε) του Π.Δ. 941/77 «περί Οργανισμού του ΥΠΠΕ». 

2. Την Διυπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρεσιών 
του ίδιου Υπουργείου (ΦΕΚ 210/τβ/24.3.92). 

3. Την ΥΠΠΟ/ΓΝΟΣ/49095/30.10.91 (ΦΕΚ 987/β/ 
28.11.91 Υπουργική Απόφαση «Μεταβίβασης αρμοδιοτή¬ 
των Υπουργού και δικαιώματος υπογραφής «Με εντολή 
Υπουργού» στους Γεν. Γραμματείς Γεν. Δ/ντές και Προϊ¬ 
σταμένους των Δ/νσεων, Τ μημάτων και Γ ραφείων της Κε¬ 
ντρικής Υπηρεσίας του ΥΠ. ΠΟ. 

4. Το Π.Δ. 161/26.4.84 (ΦΕΚ 54/Α/30.4.84) «περί 
ανακατανομής των Υπουργείων ΥΠΠΕ - ΥΧΟΠ». 

5. Όλα τα στοιχεία του φακέλου. 

6. Την ομόφωνη γνωμοδότηση του Κεντρικού Συμβου¬ 
λίου Νεωτ. Μνημείων με αριθμό 25/3.11.94, αποφασί¬ 
ζουμε: 

Χαρακτηρίζουμε ως ιστορικό διατηρητέο το κέλυφος 
του κτιρίου, ιδιοκτησίας Χαρ. & Αγλαΐας Φαραζή, στον 
Πύργο Ηλείας, επί της οδού Ερμού 125, γιατί αποτελεί ση¬ 
μαντικό δείγμα για τη μελέτη της Ιστορίας της Αρχιτεκτο¬ 
νικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 1994 
Με εντολή Υπουργού 
Ο Προϊστάμενος του Τμήματος 
ΔΑΝ. ΟΡΦΑΝΟΥΔΑΚΗΣ 


Αριθ. ΤΜΒΜ (12) 

Απόρριψη αίτησης παραχώρησης μεταλλείου της «Γραφί- 
της Ελλάς ΑΜΕΒΕ» στο Ν. Δράμας. 

Ο ΝΟΜΑΡΧΗΣ ΔΡΑΜΑΣ 

Με την αριθ. ΤΜΒΜ 1737/22.12.94 απόφασή μας 
απορρίπτουμε την αίτηση παραχωρήσεως μεταλλείου της 
«Γραφίτης Ελλάς Α.Μ.Ε.Β.Ε.» της αριθ. 2649/20.8.91 
αδείας μεταλλευτικών ερευνών 1.193.915 στρεμμ. στην 
περιοχή Πολυνερίου της Κοινότητας Παρανεστίου Ν. Δρά¬ 
μας, που ορίζεται από τα εξής σημεία: 

1. - Τ ΣΛ X = - 5405 

2. - Τ ΣΒ X = - 3850 

3. - Τ ΣΓ X = - 3890 

4. - Τ ΣΔ X = - 5160 

Ψ = - 1077 
Ψ = - 370 
Ψ = - 980 
Ψ = - 2030 

Οι Αζιμουθιακές συντεταγμένες αναφέρονται στο Κέ¬ 
ντρο του φύλλου του επιτελικού χάρτη «ΛΕΚΑΝΗ» ΚΛ: 
1:100.000 1. = 41° 15 Μ = + 0» 45'. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Δράμα, 22 Δεκεμβρίου 1994 

Με εντολή Νομάρχη 
Ο Προϊστάμενος 
Π. ΤΣΟΥΚΑΛΑΣ 

-♦- 

Αριθ. ΕΣ. 57860 (13) 

Τροποποίηση της συστατικής πράξης του Αναπτυξιακού 

Συνδέσμου της 18ης Γεωγραφ. Ενότητας του Νομού 

Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 190 και 196 του Π.Δ. 
323/89 (Δ.Κ.Κ.). 

2. Τιςαρ. 53964/86/24.7.84, 62942/94/18.12.85 
και 39084/37/4.6.1986 εγκυκλίους του Υπουργείου 
Εσωτερικών. 

3. Την αριθμ. 40580/7.10.1988 κοινή απόφαση των 
Υπουργών Αναπληρωτή Εσωτερικών Εθνικής Οικονομίας 
και Αναπληρωτή Περιβάλλοντος Χωροταξίας και Δημο¬ 
σίων Έργων, περί χωρισμού Γεωγραφικών Ενοτήτων του 
Νομού θεσ/νίκης (ΦΕΚ 738/Β/1988). 

4. Την αριθ. ΕΣ 8332/22.3.1989 απόφασή μας που 
αφορά τη σύσταση του Αναπτυξιακού Συνδέσμου της 
18ης Γεωγραφικής Ενότητας Ν. θεσ/νίκης και δημοσιεύ¬ 
θηκε στο ΦΕΚ 257/Β/14.4.1989. 

5. Την αρ. 47/1994 απόφαση του Κοινοτικού Συμβου¬ 
λίου Λαγυνών που αφορά την ένταξη της Κοινότητας στον 
Αναπτυξιακό Σύνδεσμο της 18ης Γεωγραφικής Ενότη¬ 
τας. 

6. Την αρ. 18/1994 απόφαση του Διοικητικού Συμβου- 

λίου του Αναπτυξιακού Συνδέσμου της 18ης Γεωγραφικής 
Ενότητας με την οποία εγκρίνεται η συμμετοχή (ένταξη) 
της Κοινότητας Λαγυνών στον Αναπτυξιακό Σύνδεσμο, 
αποφασίζουμε: 

Τροποποιούμε την αρ. ΕΣ. 8332/22.3.1989 απόφασή 
μας που αφορούσε τη σύσταση του Αναπτυξιακού Συνδέ¬ 
σμου της 18ης Γεωγραφικής Ενότητας ως εξής: 

Επικυρώνουμε την 47/1994 απόφαση του Κοινοτικού 
Συμβουλίου Λαγυνών για την ένταξη της Κοινότητας στον 
Α.Σ. της 18ης Γεωγρ. Ενότητας. 

Κατά τα λοιπά ισχύει η απόφαση μας αρ. ΕΣ. 8332/ 
22.3. 1989 που δημοσιεύθηκε στο ΦΕΚ Φ. 738/1988. 

Κάλυψη δαπάνης: Από τις διατάξεις αυτής της απόφα¬ 
σης προκαλείται δαπάνη σε βάρος του προϋπολογισμού 
της Κοινότητας Λαγυνών ίση με το 5% των τακτικών εσό¬ 
δων της για το τρέχον οικονομικό έτος καθώς και για τα 
επόμενα οικονομικά έτη. 

Η σχετική δαπάνη έχει εγγράφει στο Κ.Α. 75/161.9 του 
προϋπολογισμού της Κοινότητας. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Θεσσαλονίκη, 6 Δεκεμβρίου 1994 
Ο Νομάρχης κ.α.α. 

Η Δ/τρια 

ΜΑΡΙΑ ΜΠΑΜΙΧΑ 
-♦-- 

Αριθ. 16334 (I 4 ) 

Κύρωση των αναμορφωθεισών διανομών του αγρ/τος 
«Στρούνι» Ιωαννίνων 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις των άρθρων 

α) 16 παρ. 2 του Α.Ν. 431/1968 (ΦΕΚ 115Α) 
β) 191 του Αγροτικού Κώδικα, όπως αντικαταστά- 
θηκε με το άρθρο 25 του Ν.Δ. 3958/1959. 

γ) 2 του Ν.Δ. 3958/1959 σε συνδυασμό με τα άρθρα, 
93, 94, και 95 του Αγροτικού Κώδικα, 4 του Ν.Δ. 1189/ 
1972,4 του Ν. 2040/1992 και του Π.Δ. της 1 7/22.3.1927 
όπως τροποποιήθηκε μεταγενέστερα. 

2. Τους πίνακες διανομής, το απόσπασμα κτηματολογι- 
κού πίνακα και τα διαγράμματα, της αναμόρφωσης της 
οριστικής διανομής του έτους 1933 και της συμπληρωμα¬ 
τικής διανομής του έτους 1953 του αγρ/τος «Στρούνι» Ιω¬ 
αννίνων. 

3. Τα πρακτικά της Επιτροπής Οριοτικών Διανομών του 
αγρ/τος «Στρούνι» για την ανωτέρω αναμόρφωση, αποφα¬ 
σίζουμε: 

1. Κυρώνουμε την αναμόρφωση έτους 1994 των ανω¬ 
τέρω διανομών του αγρ/τος «Στρούνι» Νομού Ιωαννίνων 
και υπογράφουμε τους πίνακες διανομής, το απόσπασμα 
του κτηματολογικού πίνακα και τα διαγράμματά της. 

2. Από τις διατάξεις της απόφαση αυτής δεν προκαλεί- 
ται δαπάνη σε βάρος του Δημοσίου. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ιωάννινα, 22 Δεκεμβρίου 1994 
Ο Νομάρχης 
ΑΧΧΙΛΕΑΣ ΚΟΛΙΟΥΣΗΣ 

-♦- 

Αριθ. 837/94 Ο 5) 

Τροποποίηση απόφασης σύστασης Νομικού Προσώπου 
με την επωνυμία «Σχολική Επιτροπή 11η Δήμου Λάρι¬ 
σας». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.). 
β) του άρθρου 5 του Ν. 1984/1990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992. 
δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την αριθ. 14302/23.6.94 απόφασή μας που δημο¬ 
σιεύθηκε στο 683/1991 ΦΕΚ Τ.Β. «περί συστάσεως του 
Νομικού Προσώπου «Σχολική Επιτροπή 11η Δήμου Λάρι¬ 
σας». 

3. Την αριθ. 837/1994 απόφαση του Δημοτικού Συμ¬ 
βουλίου Λάρισας. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «Εντολή Νομάρχη», 
αποφασίζουμε: 

Τροποποιούμε την αριθ. 14302/23.6.94 απόφασή μος 
«Περί συστάσεως του Νομικού Προσώπου «Σχολική Επι¬ 
τροπή 11η Δήμου Λάρισας», και ορίζουμε ότι στο εξής το 
ανωτέρω Νομικό Πρόσωπο θα περιλαμβάνει τις Σχολικές 
μονάδες 16ο Δημοτικό Σχολείο, 32ο Δημοτικό Σχολείο, 
20ο Νηπιαγωγείο και 43ο Νηπιαγωγείο Λάρισας και 6α 
διοικείται από 9μελές Διοικητικό Συμβούλιο αποτελού- 
μενο από τους εξής: 

1 .Τον Δήμαρχο ή Αντιδήμαρχο ή Δημοτικό Σύμβουλο ή 
Δημότη. 

2. Τους εκάστοτε Διευθυντές των ανωτέρω Σχολικών 
μονάδων. 

3. Τους εκάστοτε εκπροσώπους των Συλλόγων γονέων 
& κηδεμόνων των παραπάνω σχολικών μονάδων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Η αριθ. 14004/18.7.91 απόφασή μας περί συστάσεως 
του Νομικού Προσώπου 26η Σχολική Επιτροπή Δήμου Λά¬ 
ρισας καταργείται. 

Κατά τα λοιπά ισχύει η αριθ. 14302/1991 απόφασή μας 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 19 Δεκεμβρίου 1994 
Με εντολή Νομάρχη 
Ο Διευθυντής 
ΓΕΩΡΓΙΟΣ ΜΠΟΥΚΗΣ 

ΕΘΝΙΚΟ Τ ΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Ταχ. Κώδικας : 

104 32 

ΤΕίΕΧ 

22.3211 ΥΡΕΤ ΘΡ 

ΡΑΧ 

5234312 


ΤΕΙ.Εχ ώδ,Κας ■ 104 32 ° 1 υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΡΑΧ 5234312 ΥΡΕΤ ° Β λειτουργούν καθημερινά από 8.00 έως 13.00 


Χ ΡΗ ΣΙΜΕΣ Π ΛΗΡΟΦΟΡΙΕ Σ 

* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ . 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

Τμήμα πληροφόρησης: Για τα δημοσιεύματα των ΦΕΚ Σολωμο ύ 51 τηλ 52.25.713 - 52 49 547 

Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

Τιμές κατά τεύχος της ΕΦΗΜΕΡΙΔΑΣ ΤΗ Σ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜ ΕΣ 

Κωδικός αριθ. κατάθεσης στο Δημόσιο Ταμείο 2531 | Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 

α) Για το Τεύχος Α' Λοχ 

β) » » » Β' >, 


δ) » » 

ε) » » 

στ) » » 

ζ) » » 

η) » » 

θ) » » 


— η 

Αναπτυξιακών Πράξεων » 
Ν.Π.Δ.Δ. » 

ΠΑΡΑΡΤΗΜΑ » 

Δελτ. Εμπ.δι Βιομ. Ιδ. » 
Αν. Ειδικού Δικαστηρίου » 
Α.Ε. 8ι Ε.Π.Ε. » 


ια) Για όλα τα Τεύχη εκτός ΤΑΕ-ΕΠΕ 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

3χ. 15.000 Δρχ. 750 

» 30.000 » 1.500 

» 10.000 » 500 

» 30.000 » 1.500 

» 20.000 » ι.οοο 

» 10.000 » 500 

» 5.000 » 250 

» 10.000 » 500 

» 3.000 » 150 

» 200.000 » 10.000 

» 100.000 » 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






